
Temeljem Odluke Upravnog odbora „ZAKLADE VELEUČILIŠTA IVANIĆ-GRAD“, Ivanić-Grad, Moslavačka 13 (u daljnjem tekstu: Zaklada) i sukladno Pravilniku o stipendiranju studenata i dodjeli materijalnih potpora studentima Veleučilišta Ivanić-Grad-v_3 (u daljnjem tekstu: Pravilnik) Upravitelj Zaklade objavljuje dana 11.11.2026. sljedeći
N A T J E Č A J 

ZA DODJELU STIPENDIJA ZA IZVRSNOST OSTVARENU NA VELEUČILIŠTU IVANIĆ-GRAD U AKADEMSKOJ GODINI 2025./2026.

KOJA SE DODJELJUJE REDOVITIM STUDENTIMA VELEUČILIŠTA IVANIĆ-GRAD

U AKADEMSKOJ GODINI 2026./2027.
I.

Zaklada raspisuje Natječaj za dodjelu stipendija za izvrsnost ostvarenu na Veleučilištu Ivanić-Grad u akademskoj godini 2025./2026. koja se dodjeljuje redovitim studentima Veleučilišta Ivanić-Grad u akademskoj godini 2026./2027. (u daljnjem tekstu: Natječaj), sukladno odredbama Pravilnika i Statuta Zaklade i to za dodjelu:

· 1 (jedne) stipendije studentu 2. godine Stručnog prijediplomskog studija Fizioterapija

· 1 (jedne) stipendije studentu 3. godine Stručnog prijediplomskog studija Fizioterapija

· 1 (jedne) stipendije studentu 2. godine Stručnog prijediplomskog studija Sestrinstvo

· 1 (jedne) stipendije studentu 3. godine Stručnog prijediplomskog studija Sestrinstvo

· 1 (jedne) stipendije studentu 1. godine Stručnog diplomskog studija Protetika, ortotika i robotika u fizioterapiji, pod uvjetom da je u akademskoj godini 2025./2026. redovito završio Stručni prijediplomski studij Fizioterapija na Veleučilištu
· 1 (jedne) stipendije studentu 1. godine Stručnog diplomskog studija Sestrinstvo, pod uvjetom da je u akademskoj godini 2025./2026. redovito završio Stručni prijediplomski studij Fizioterapija na Veleučilištu
· 1 (jedne) stipendije studentu 2. godine Stručnog diplomskog studija Protetika, ortotika i robotika u fizioterapiji

· 1 (jedne) stipendije studentu 2. godine Stručnog diplomskog studija Sestrinstvo.

Prethodno navedene stipendije dodjeljuju se studentima u akademskoj godini 2026./2027. za ostvarene rezultate u akademskoj godini 2025./2026.

II.
Izrazi koji se koriste u ovom Natječaju, a imaju rodni značaj, bez obzira na to koriste li se u ženskom ili muškom rodu na istovjetan način obuhvaćaju i ženski i muški rod.

III.

Na Natječaj za stipendiju ne mogu aplicirati:

· studenti koji studiraju u statusu izvanrednog studenta

· studenti u statusu apsolventa

· studenti koji imaju upisano mirovanje studentskih obveza u akademskoj godini u kojoj se provodi Natječaj za dodjelu stipendije 

· studenti korisnici drugih stipendija

· studenti kojima je izrečena stegovna mjera prema Pravilniku o stegovnoj odgovornosti studenta na Veleučilištu.

IV.

Stipendija se dodjeljuje studentu koji se prijavi na Natječaj, a prema uvjetima Natječaja ostvari najveći broj bodova u pojedinoj kategoriji, navedenoj točki I. ovog Natječaja, sukladno odredbama Pravilnika, pod uvjetima da student ispuni sve uvjete Natječaja.

V.

Zamolbu za dodjelu stipendije za izvrsnost može podnijeti student koji je u prethodnoj akademskoj godini stekao najmanje 55 ECTS bodova.

VI.

Na Natječaj se mogu javiti studenti Veleučilišta, koji zadovoljavaju sljedeće uvjete:

· da je državljanin Republike Hrvatske, što dokazuje preslikom osobne iskaznice, uz predočenje originalne osobne iskaznice na zahtjev Upravitelja Zaklade

· da je redoviti student Veleučilišta, što dokazuje Potvrdom iz ISVU sustava

· da redovito ispunjava svoje studentske obveze, sukladno izvedbenom planu studija koji pohađa te da akademsku godinu nije upisao parcijalno ili drugi put, što dokazuje Potvrdom o prijepisu ocjena iz ISVU sustava

· da ne prima druge stipendije, što dokazuje pisanom izjavom pod moralnom, materijalnom i kaznenom odgovornošću (nije potrebna ovjera potpisa kod javnog bilježnika).
VII.
Sve dodatne informacije o stipendiranju studenata prema ovom Natječaju, uključujući i sustav bodovanja ostvarenih rezultata u akademskoj godini 2025./2026. studentima su dostupne na mrežnim stranicama Zaklade: www.zvig.hr .
VIII.

Zamolba za dodjelu stipendije podnosi se Upravitelju Zaklade, elektroničkom poštom na adresu: upravitelj.zaklade@zvig.hr s tim da uz zamolbu prilaže dokaze za ispunjenje uvjeta iz točke VI. ovog Natječaja.

Zamolba, s prilozima kojima student dokazuje svoj status i mogućnost podnošenja zamolbe za dodjelu stipendije dostavlja se najkasnije do 30.11.2026. 

IX. 

Upravitelj Zaklade ovlašten je do donošenja odluke o dodjeli stipendije od pojedinog kandidata zatražiti da dostavi dodatnu dokumentaciju ili zatražiti na uvid origirnal dokumentacije.

X.

Iznos jedne godišnje stipendije u akademskoj godini 2026./2027. (01.10.2026.-31.07.2027.) po studentu iznosi 1.000,00 € (tisućueura).

Stipendija se isplaćuje u deset jednakih obroka, tijekom akademske godine, s tim da se svaki obrok stipendije isplaćuje do 15. u mjesecu za tekući mjesec.
Prvi obrok isplaćuje se do 15.12.2026. s tim da se uz njega isplaćuju i obroci stipendije za listopad i studeni 2026. godine, dakle za razdoblje od početka akademske godine za koju je studentu odobrena stipendija (2026./2027.).

Ako isplata stipendije studentu ne bude izvršenu u roku, studentu pripada pravo na isplatu svih dospjelih iznosa anuiteta stipendije od početka akademske godine do trenutka isplate cjelokupnog dospjelog neplaćenog iznosa stipendije, beskamatno.
Ivanić-Grad; 11.11.2026.

